УНИВЕРЗИТЕТ У БЕОГРАДУ П Р Е Д Л О Г

МЕДИЦИНСКИ ФАКУЛТЕТ

НАСТАВНО-НАУЧНО ВЕЋЕ

Бр.9/VIII-\_\_\_

Дана: 22.11.2019. год

На основу чл.135. Статута Медицинског факултета у Београду, Наставно-научно веће Медицинског факултета у Београду је на седници одржаној 22.11.2019. године донело

**ПРАВИЛНИК**

о измени и допуни

Правилника о издавачкој делатности на Медицинском факултету Универзитета у Београду

бр. 18/XI-6, који је донет на седници наставо научног већа 29.05.2017. год.

Члан 1.

У чл. 17. у ставу 1. иза речи „уџбеника“ додаје се црта и реч „публикације“

У истом члану, иза става 2. додаје се нови став 3. који гласи:

„ Ако аутор/коаутор не уради свој део уџбеника/публикације у предвиђеном року, катедра је обавезна да одмах , по истеку предвиђеног рока, одреди другог аутора/коаутора одговарајућег дела уџбеника/публикације.“

Члан 2.

У чл. 18. у ставу 2. додаје се :

„ Техничко упутство за ауторе је саставни део овог Правилника (Прилог 1)“.

Члан 3.

У чл. 19. иза става 1. додаје се нови став 2. који гласи :

„ Уредник/ уредници, или први аутор уколико нема уредника, достављају захтев уз један штампани примерак рукописа и примерак у електронској форми Служби за интегрисане академске студије медицине која захтев упућује Комисији за издавачку делатност и Наставном већу. “

Члан 4.

У чл. 20. у ставу 2. додаје се :

„ Катедра доставља захтев за одређивање рецензената преко Службе за интегрисане академске студије медицине која захтев упућује Комисији за издавачку делатност и Наставном већу. “

У ставу 4. речи „у прилогу 1“ замењују се речима „у прилогу 2“

Члан 5.

У чл. 24. иза става 1. додаје се нови став који гласи :

„ Уредник/ уредници, или први аутор уколико нема уредника, достављају захтев уз један штампани примерак рукописа и примерак у електронској форми Служби за специјалистичку наставу која захтев упућује Комисији за издавачку делатност и Већу за специјалистичку наставу. “

Члан 6.

У чл. 34. у ставу 2. бришу се алинеје 4 и 5.

Члан 7.

У чл. 38. у ставу 2. у алинеји 3. речи „директе“ замењују се речима „директне“

Члан 8.

У чл. 41. у ставу 1. додаје се „ или у штампаном и електронском облику“

У ставу 2. иза речи „прикладном“ додаје се „електронском формату на“ а иза заграде и речи (преносној меморији) додаје се „или порталу“

Члан 9.

У чл. 42. у ставу 1. речи „из прилога 2“ замењују се речима „из прилога 3“

Члан 10.

У чл. 44. у ставу 3. иза речи „Факултет са“ додају се речи „уредником/ уредницима и“ а иза става 3. додаје се нови став 4. који гласи:

„ Пример уговора је у прилогу 4 који је саставни део овог Правилника. “

Став 4. и 5. постају ставови 5. и 6.

Члан 11.

У чл. 45. у ставу 1. брише се прва алинеја ;

Друга алинеја се мења и гласи:

* име уредника/ имена и чланова уређивачког одбора публикације и њихова звања .

У трећој алинеји се додаје „и њихова звања“

Члан 12.

У чл.48.мења се став1. и став 2. и гласе:

„Ауторима уџбеника, монографија и атласа припадају по два бесплатна примерка првог издања уколико број аутора не прелази 50. Уколико има више од 50 аутора, тада бесплатне примерке добијају само главни уредници и уредници поглавља. Укупан тираж се повећава за број ауторских примерака.

Ауторима практикума, радних свески и других допунских уџбеника за све нивое наставе припада по један бесплатан примерак првог издања уколико број аутора не прелази 50. Уколико има више од 50 аутора, тада бесплатне примерке добијају само главни уредници и уредници поглавља. Укупан тираж се повећава за број ауторских примерака.“

Члан 13.

Мењају се Прилог 1. и Прилог 2. и додају нови прилози: Прилог 3. и Прилог 4. који чине саставни део овог Правилника.

Члан 14.

Овај Правилник објавити на огласној табли и интернет страници Факултета.

Члан 15.

Овај Правилник ступа на снагу даном доношења а примењује се 8 дана од дана објављивања на интернет стараници Факултета.

Доставити:

* Наставном већу
* архиви Наставно – научног већа

МЕДИЦИНСКИ ФАКУЛТЕТ

НАСТАВНО НАУЧНО ВЕЋЕ

ДЕКАН

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф.др Небојша Лалић

**Прилог 1.**

# **УПУСТВО АУТОРИМА**

**Аутор :** Име, презиме, титуле и установу написати на почетку пре текста.

**Текст рукописа**

• Формат: страна А4 (стандардне димензије 210 x 297mm);

• Слова: *Times New Roman* - 12;

• Маргине: 2,5 cm (горе/доле, лево/десно);

• Проред: 1,5

• Поравнање: лево

• Странице нумерисати редом у оквиру доње маргине, почев од насловне стране.

Основна јединица приликом писања текста је ПАСУС и када се то има на уму онда се много олакшава припрема за штампу.

Пасус је текст који се завршава притиском тастера ENTER и преласком у нови ред.

Наслов се, на пример, третира као један пасус.

Сваки пасус почиње великим словом. Не треба користити увлаку (табулатор) за први ред у пасусу. Када се заврши пасус, остави се један празан ред, а нови пасус почиње у новом реду.

После знакова интерпункције (. , : ! ? ....) треба оставити само једно празно место.

Не треба вршити никакво поравнавање текста додавањем празних места.

Не треба вршити прелом речи.

За називе лекова користити превасходно генеричка имена.

У тексту , на месту где се пише о некој слици, табели, схеми и сл. ставити у заграду бр.слике, табеле и сл.

Када напишете текст прочитајте га неколико пута и отклоните све словне и остале грешке.

Коректура преломљеног текста може да произведе нове грешке које се много теже уочавају.

Треба се трудити да се што мање уређује (слаже и прелама) текст и треба га оставити неуређеног, али тачно написаног.

# Истицање

Уколико је у тексту потребно нешто посебно да се назначи као тамнија слова (*bold*) или коса слова (*italik*) то треба тако и урадити јер се тај начин приказивања без интервенције користи даље приликом прелома текста .

**Симболи**

Ако се у тексту користе специјални знаци (симболи), користити фонт *Symbol*.

**Наслови и поднаслови**

У књизи постоји хијерархија наслова (наслови и више нивоа поднаслова).

Главни наслови (поглавља): 1, 2, 3, ... се постављају се на почетку стране и могу се „болдирати“.

Сви поднаслови (подпоглавља): малим словима, величине 12, али обичним стилом-не „болдирати“.

По УДК номенклатури наслови се пишу на следећи начин:

Пример :

1. **Наслов првог поглавља**
   1. Први ниво поднаслова
      1. Други ниво поднаслова
   2. Први ниво поднаслова
   3. Први ниво поднаслова
      1. xxxxxx
      2. xxxxxxx
2. **Наслов другог поглавља**
   1. Први ниво поднаслова у другом поглављу
   2. xxx
      1. xxxx
      2. xxxx
   3. xxx
3. **Наслов трећег поглавља**

**Табеле**

За прављење табела најбоље је користити опцију из *Word*-а тако што деﬁнишете колико колона и редова има табела.

Битно је да се текст у оквиру једног поља пише као пасус. Значи ENTER се користи на крају текста у једном пољу и тиме се прелази у друго поље. Није важно што ће табела тада изгледати доста лоше.

Десним кликом на мишу – помоћу опција *Merge Cells* и *Split Cells* – спајати, односно делити ћелије. Користити фонт *Times New Roman*, величина слова 12 pt, са **једноструким проредом** и без увлачења текста.

Коришћене скраћенице у табели треба објаснити у легенди испод табеле. Табеле ставити у текст где им је место. Ако не можете да је сместите у текст због величине или било чега другог, доставите је у посебном документу који назовите по аутору и броју табеле у тексту, а у тексту обавезно означити положај те табеле.

Наслови табела се пишу исто као и било који наслов. Наслови табела су најбољи ако су нумерисани и почињу са:

Табела 1. Текст наслова или описа табеле 1

**Фотографије**

Фотографије се означавају арапским бројевима по редоследу навођења у тексту.

Сваку фотографију доставити у одвојеним ковертама. Примају се искључиво оригиналне фотографије (и црно-беле и/или у боји). Обележити сваку фотографију на полеђини. Фотографије снимљене дигиталним фотоапаратом доставити на CD или DVD, водећи рачуна о квалитету (оштрини) и величини дигиталног записа. Пожељно је да резолуција буде најмање 200 dpi, формат фотографије 10×15 cm, а формат записа \*.JPG, ili \*.TIF. Уколико аутори достављају фотографије на CD или DVD, треба их скенирати као *Grayscale* (ако су црно беле) или RGB *color* (ако су у боји) са резолуцијом 300 dpi, у оригиналној величини.

Фотографије доставити у Фолдеру са сликама који насловити по аутору. У тексту обавезно означити положај слике.

**Графикони**

Графикони треба да буду урађени и достављени у програму *Excel* евентуално *Power point*, да би се виделе пратеће вредности распоређене по ћелијама. Исте графиконе линковати и у *Word*-ов документ, где се графикони означавају арапским бројевима по редоследу навођења у тексту, са називом на српском и енглеском језику. Сви подаци на графикону куцају се у фонту *Times New Roman*.

Коришћене скраћенице на графикону треба објаснити у легенди испод графикона.

**Схеме (цртежи)**

Схеме радити у програму *Corel Draw* или *Adobe Illustrator* (програми за рад са векторима, кривама). Сви подаци на схеми куцају се у фонту *Times New Roman*, величина слова 10 пт. Коришћене скраћенице на схеми треба објаснити у легенди испод схеме.

Сваку схему доставити и у PDF format.Схеме (цртежи) које аутори имају у *Power point* доставити и у PDF формату.

**Литература**

Референце нумерисати редним арапским бројевима према редоследу навођења у тексту.

Свака референца се третира као ПАСУС, значи ENTER се користи при преласку на нову референцу.

Референце се цитирају према тзв. ванкуверским правилима (Ванкуверски стил), која су заснована на форматима која користе *National Library of Medicine* i *Index Medicus*.

Наслове часописа скраћивати такође према начину који користи *Index Medicus* (не стављати тачке после скраћеница!).

За радове који имају до шест аутора навести све ауторе. За радове који имају више од шест аутора навести прва три и *et al*.

Странице се цитирају тако што се наведе почетна страница, а крајња без цифре или цифара које се понављају (нпр. од 322. до 355. странице наводи се: 322-55).

* + 1. **Чланак у часопису:***Roth S, Newman E, Pelcowitz D, Van der Kolk, Mandel F. Complex PTSD in victims exposed to sexual and physical abuse: results from the DSM-IV field trial for posttraumatic stress disorder. J Traum Stress* 1997; 10:539- 55.

# Поглавље у књизи: *Ochberg FM. Posttraumatic therapy. In: Wilson JP, Raphel B, editors. International Handbook of Traumatic Stress Syndromes. New York: Plenum Press*; 1993. p.773-83.

# Књига: *Maris RW, Berman AL, Silverman MM, edi- tors. Comprehensive Textbook of Suicidology. New York, London. The Guilford Press*; 2000

Текст доставити уреднику у програму *Wорд* (формат доц или доцx) као и у ПДФ формату.

**Прилог 2.**

**ПРЕПОРУКЕ ЗА ОРГАНИЗАЦИЈУ РЕЦЕНЗИЈА РУКОПИСА НАУЧНИХ И СТРУЧНИХ ДЕЛА НА МЕДИЦИНСКОМ ФАКУЛТЕТУ УНИВЕРЗИТЕТА У БЕОГРАДУ**

А ) ОПШТЕ ПРЕПОРУКE

1. Аутор/ аутори или уредник/ уређивачки одбор могу да захтевају рецензију рукописа дела које није објављено.
2. У захтеву за рецензију означава се класа дела и прилажу докази који ту класу оправдавају (Планови и програми студија, Каталози знања и вештина, итд.).
3. Захтев за рецензију се предаје Комисији за издавачку делатност заједно с уређеним рукописом дела за које се тражи рецензија и документом који потврђује сагласност одговарајуће Катедре.
4. Рецензенте одређује одговарајуће Веће и за то није потребна сагласност аутора.
5. Рецензенти које одреди Веће дужни су да поднесу предлог рецензије Комисији за издавачку делатност и Већу у року од 60 дана.
6. У периоду рецензирања рецензенти имају право да аутору или ауторима укажу на евентуалне примедбе које имају на поднети рукопис.
7. Рецензенти потписују рецензирани рукопис дела који с Извештајем о рецензији достављају Комисији за издавачку делатност и одговарајућем Већу.

Б ) САДРЖАЈ РЕЦЕНЗИЈЕ

1. У преамбули се наводи подаци о рецензенту, о одлуци Већа о избору рецензента, датум достављања рукописа, наслов рукописа, имена аутора.
2. У рецензији рукописа наводе се следећа поглавља:

а ) ПОДАЦИ О АУТОРУ – АУТОРИМА

* Име и презиме
* Звање
* Институција у којој ради
* Ужа научно-стручна област у којој ради
* Општа оцена компетентности аутора за област којој дело припада

б ) ПОДАЦИ О ДЕЛУ

* Наслов и област којој дело припада
* Број страна
* Број поглавља
* Број илустрација (слике, графици, табеле и сл.)
* Укупан број референци
* Остали прилози

в ) ПРИКАЗ ДЕЛА

* Кратак критички осврт о сваком поглављу (наслов поглавља, број страна, садржај, мишљење рецензента о најбитнијим описаним чињеницама, итд.)
* Однос дела према нашем историјском наслеђу из области медицине којој дело припада.

г ) ОЦЕНА КВАЛИТЕТА ДЕЛА

* Усклађеност дела с планом и програмом студија
* Тачност дефиниција појмова, класификација и метода
* Однос према савременом стању науке по садржају, по коришћеним референцама итд.
* Систематичност и педагошка оптималност
* Језичко-стилске карактеристике и потребе лекторских интервенција
* Оригиналност дела

д ) СТРУЧНО-НАУЧНА ОЦЕНА ДЕЛА

* Класа дела по интерној класификацији и класификацији Министарства за просвету, науку и технолошки развој Републике Србије.
* Оцена дела по организацији и садржају
* Оцена дела по намени
* Оцена дела по доприносу медицинским и здравственим наукама
* ПРЕДЛОГ ЗА ПРИХВАТАЊЕ ДЕЛА БЕЗ ИСПРАВКИ ИЛИ С ИСПРАВКАМА.

В ) ОДЛУКА ВЕЋА

* Одлука Већа о рецензији прилаже се оригиналном потписаном рецензираном рукопису и чува се као документ Медицинског факултета Универзитета у Београду.

Е ) ОБЈАВЉИВАЊЕ ДЕЛА

* Рецензирано дело с позитивном рецензијом може да се објави само у оном облику за који је извршена рецензија. Преправке се могу вршити само уз сагласност рецензената и то у складу с рецензијом коју је Веће усвојило.
* Аутор или аутори који би променили садржај рукописа за издавање без сагласности рецензената у складу с усвојеном рецензијом губе право да користе донету одлуку о рецензији.

**Прилог 3**

**ОСНОВНИ ПОДАЦИ О ПУБЛИКАЦИЈИ**

|  |  |
| --- | --- |
| Наслов публикације |  |
| Име и презиме аутора или уредника са звањем  *Ако има више уредника, молимо навести све.* | 1.  2.  3.  4.  5. |
| Место сталног запослења првог аутора/ уредника |  |
| Имена и презимена ко-аутора са звањем | 1.  2.  3.  4.  5.  6.  7.  8.  9.  10. |
| Имена и презимена рецензената са звањем  и установом у којој ради или је пензионисан у њој | 1.  2.  3. |
| Намена публикације  *Могуће је више одговора.* | 1. Уџбеник за интегрисане академске студије - медицина 2. Уџбеник за основне академске студије сестринство 3. Допунски уџбеник за интегрисане академске студије, односно основне академске студије 4. Друга публикација за интегрисане академске студије, односно основне академске студије 5. Уџбеник за студије другог и трећег степена:    1. здравствене специјализације;    2. уже специјализације;    3. заједнички предмети специјалистичких академских студија;    4. предмети мастер академских студија;    5. предмети струковних специјалистичких студија;    6. предмети докторских студија 6. Публикација намењена континуираном професионалном развоју 7. Монографија 8. Историографија 9. Књиге и друге публикације Медицинског факултета 10. Посебан вид публикације намењен:     1. болесницима и њиховим породицама     2. здравственој едукацији становништва |
| Издавач | 1. Медицински факултет 2. Медицински факултет у сарадњи са другим издавачем (*наведите издавача*): |
| Циљна група којој је публикација намењена  *Могуће је више одговора.* | 1. Лекари на специјализацији 2. Лекари на ужој специјализацији 3. Лекари на другим програмима за континуирани професионални развој. 4. Лекари и сестре 5. Студенти медицине 6. Општа популација |
| Процењен број корисника из наведених циљних група за 2 године  *Процењен број је основа за одређивање тиража.* | 1. до 10 2. до 50 3. до 100 4. до 500 5. преко 500 |
| Трошкови лектуре | 1. финансира Медицински факултет 2. средства пројекта *(наведите наслов и шифру)*:   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. донација *(наведите име донатора):*   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. спонзор *(наведите име спозора):* |
| Трошкови обраде текста за штампу | 1. финансира Медицински факултет 2. средства пројекта *(наведите наслов и шифру)*:   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. донација *(наведите име донатора):*   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. спонзор *(наведите име спозора):* |
| Техничка решења публикације: формат  *За одређивање формата обезбеђене су консултације у ЦИБИД-у.* | 1. А4 скраћен (210 x 280 mm) 2. Б5 (176 x 250 mm)) 3. Друго:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Техничка решења публикације: повез | 1. меки броширан повез, насловна страна у боји 2. меки спирални повез, насловна страна у боји 3. тврди повез, насловна страна у боји 4. Друго (*наведите*): |
| Процењен број страница публикације  *Број страница публикације зависи од формата, а за одређивање обезбеђене су консултације у ЦИБИД-у.* |  |
| Техничка решења публикације: странице публикације | 1. једнобојна штампа 2. штампа у боји |
| Место предвиђене продаје публикације  *Могуће је више одговора.* | 1. продавница Медицинског факултета 2. продавнице осталих факултета 3. комисиона продаја 4. продаја преко књижарских места |

|  |  |
| --- | --- |
| Трошкови штампе | 1. финансира Медицински факултет 2. средства пројекта *(наведите наслов и шифру)*:   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. донација *(наведите име донатора):*   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. спонзор *(наведите име спозора):* |

У Београду, Први аутор/ уредник:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(датум) (потпис)*

|  |  |
| --- | --- |
| Број одлуке Већа Медицинског факултета у Београду и категоризација публикације |  |

У Београду, Комисија за издавачку делатност:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(датум) (потпис)*

**Прилог 4**

Универзитет у Београду

Медицински факултет

Број: 000/0000

**УГОВОР О АУТОРСКОМ ДЕЛУ**

закључен дана \_\_.\_\_.\_\_\_\_, између:

1. Универзитета у Београду – Медицинског факултета, Др Суботића бр. 8, који заступа декан Факултета проф. др Небојша Лалић, (у даљем тексту Факултет) и

2. Име презиме (у даљем тексту Уредник/ Аутор), улица бр, из места (матични број, број личне карте).

Уговорне стране су се споразумеле како следи:

Члан 1.

Уговорне стране сагласно констатују да се Уредником/ Аутором сматра физичко лице које је ауторско дело створило, да је Уредник/ Аутор носилац ауторског права на ауторском делу, и да овим Уговором уређују своје међусобне односе.

*Предмет уговора*

Члан 2.

Уредник/ Аутор се обавезује да за потребе Факултета изради, припреми и преда Факултету, односно омогући приступ, ауторском делу под радним називом „НАЗИВ ДЕЛА“ у штампаној и електронској форми (у даљем тексту: ауторско дело).

Уговорне стране су сагласне да је ауторско дело из претходног става овог члана, ауторско дело у складу са Законом о ауторским и сродним правима (Службени гласник РС 104/2009, 99/2011, 119/2012, 29/2016 – одлука УС и 66/2019

Ауторско дело ће се економски искоришћавати давањем на коришћење трећим лицима уз надокнаду.

*Обавезе Уредника/ Аутора*

Члан 3.

Уредник/ Аутор се обавезује да ауторско дело, преда Факултету у року од 60 дана од дана закључења овог Уговора, у штампаном и електронском формату који је у складу са упутством намењеном ауторима за припрему издања, a које се налази на сајту Факултета.

Уредник/ Аутор се обавезује да пренесе искључива ауторска права на факултет за предметно издање у наредних пет година.

Уредник/ Аутор неће дистрибуирати ауторско дело ни у једној фази израде, ни након предаје завршне верзије Факултету.

*Обавезе Факултета*

Члан 4.

Факултет се обавезује да примљено ауторско дело објави у целости, у року од 90 дана од дана пријема ауторског дела, а најдуже у року од 120 дана.

Након пријема ауторског дела, Факултет нема право да од Аутора захтева било какве интервенције на ауторском делу, нити има право да самостално, или ангажовањем трећег лица, врши било какве интервенције на ауторском делу.

Факултет нема право да ауторско дело користи у било које друге сврхе, нити да га искоришћава на било који други начин осим уговореног.

Факултет стиче уговорена ауторска права на делу потписивањем овог уговора.

*Цена и рок плаћања*

Члан 5.

Факултет се обавезује да Уреднику/ Аутору, за предато ауторско дело, исплати ауторски хонорар према Правилнику о издавачкој делатности на Медицинском факултету Универзитета у Београду, и да плати припадајући порез.

*Одговорност за неизвршење*

Члан 6.

За случај да Уредник/ Аутор не одговори обавезама на уговорени начин дужан је да Факултету надокнади трошкове који би евентуално настали таквим његовим понашањем.

*Раскид уговора*

Члан 7.

Свака од уговорних страна има право на једнострани раскид овог уговора писаним путем, под условима прописаним Законом о облигационим односима.

Страна верна уговору задржава право да затражи накнаду евентуално настале материјалне и нематеријалне штете у случају раскида уговора.

*Решавање спорова*

Члан 8.

На све што није регулисано овим Уговором примењују се одредбе Закона о облигационим односима, Закона о ауторском и сродним правима, као и други важећи прописи Републике Србије.

У случају евентуалног спора поводом овог Уговора, уговорне стране се обавезују да покушају да га реше мирним путем, а уколико у томе не успеју, уговарају надлежност суда у Београду.

*Завршна одредба*

Члан 9.

Овај уговор сачињен је у 2 (два) једнака примерка, по којих 1 (један) за сваку уговорну страну.

Уредник/ Аутор: Д е к а н

Медицинског факултета

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име, презиме, бр. ЛК – пасоша)